1500 besætningsmedlemmer, 40 skibe og flere hunredetusinde besøgende. Sådan er det at være til Tall Ships Races i Aalborg. Det er for mange unge mennesker en stor og lærerig oplevelse at være en del af et skib under arrangementet. -	Vi har skullet indgå i madlavning, rengøring og også i selve sejladsen af skibet, hvor vi skulle sætte sejl og hjælpe med at holde os på rette kurs, siger Andreas Bjerre Mentz, som er trainee på LOA-skibet. Og så giver det desuden også nogle helt stærke fællesskaber med mennesker, man enten kendte eller ikke kendte i forvejen. -	Det er noget af en oplevelse at dele sammen, selvom vi boede tæt på efterskolen, men der er ikke meget plads på et skib, så vi er blevet noget tættere, siger Theodore Ramsing, som også er trainee på LOA-skibet. 50 gratis koncerter Det er ikke kun skibe, der trækker publikum til – kolde fadøl og 50 gratis koncerter er også en del af Tall Ships Races-arrangementet. -	Vi er her for at mærke musikken, smage lidt på øllene og se de gode sange, der er i Aalborg i dag, siger Tobias Hjortholm. Det er blandt andet kunsteren Calby, som har lavet hittet “Burnout”, der skal optræde på scenen ved Slotspladsen. -	Det virker som et hyggeligt arrangement, og jeg tror, det bliver godt, siger Mik Thyby ‘Calby’. Publikum er også helt klar til at høre Calby spille, og de bliver nok også lidt længere end det. -	Det er et rigtig godt arrangement, som vi gerne støtter op om, og så bruger vi gerne en torsdag aften på det, Lone Gyde. Gæsterne er klar På havnen i Aalborg var der tidligere på dagen også mødt mange mennesker op i alle aldre for at nyde stemningen, musikken og de kolde drikkevarer. Selvom vejret ikke var, hvad man kunne håbe på, så var det altså glade gæster, TV2 Nord mødte på havnen, da Ericka Jane spillede på scenen på Slotspladsen. -	Jeg synes, der er fantastisk stemming med alle skibene, live-musikken er gratis og kolde fadøl, siger Jonas Kjeldgaard. Hør, hvad gæsterne synes er så godt ved Tall Ships Races-arrangementet: Frivillige er afgørende De mange frivillige hænder, der hjælper til under Tall Ships Races er altafgørende for arrangementet. Det er næsten alt fra A til Z, som de frivillige hjælper til med, og en af dem er Vivi Markbjerg, som er forbindelsesofficer til Tall Ships Races. -	Vi skal gerne hjælpe alle steder, vi kan – særligt når der er så mange, der er med på skibene. De skal have noget hjælp, og det kan kaptajnerne og de andre besætningsmedlemmer ikke klare alene, siger hun. Vivi Markbjerg mødte allerede ind mandag for at hjælpe, men det er slet ikke et problem at bruge de mange, mange timer, der bliver brugt på det i løbet af ugen. -	Man kan ikke lade være med det, man bliver grebet af det. Det er så spændende, sjovt og skægt, og du møder så mange forskellige mennesker, siger hun. Se hele aftenens udsendelse fra Tall Ships Races:
Selvom det var onsdag, at Tall Ships Races officielt startede, så var torsdag dagen, hvor det for alvor gik i gang, og hvor mange mennesker var mødt op for at se de flotte, store træskibe.